Қазақстанда ресейлік ЖОО филиалдары ашылады
"Қазақстанда ресейлік ЖОО филиалдары ашылады" | "https://abai.kz/post/153156"
TITLE: Қазақстанда ресейлік ЖОО филиалдары ашылады
URL: https://abai.kz/post/153156
META: "Қазақстанда ресейлік ЖОО филиалдары ашылады" | "https://abai.kz/post/153156"
DATE: 08.06.2022
AUTHOR(s): Abai.kz
TOTAL WORDS: 147
TEXT: Қазақстанда екі ресейлік техникалық жоғары оқу орындарының филиалы ашылады. Бұл туралы Білім және ғылым министрлігінің бұйрығы «Ашық НҚА» сайтында жарияланды. «МИФИ Ұлттық ядролық зерттеу университетінің филиалы әл-Фараби атындағы Қазақ ұлттық университетінің базасында, ал И.М. Губкин атындағы Ресей мемлекеттік мұнай және газ университетінің филиалы С. Өтебаев атындағы Атырау мұнай және газ университетінің базасында құрылады», - делінген құжатта. Филиалдардың білім беру бағдарламасына қазақ тілі мен Қазақстан тарихы пәндері енгізіледі. Бұйрыққа сәйкес, оқу мерзімі Қазақстандағы филиалдарда 2 немесе 3 жыл, ал Ресейдегі бас университет базасында 1 немесе 2 жылға жоспарланған. «Білім беру процесі бас жоғары оқу орындарының профессорлық-оқытушылық құрамын тарта отырып ұйымдастырылады. Олардың әрбір филиалдағы үлесі кемінде 50% болмақ. Филиалдар мемлекеттік білім беру тапсырысы шеңберіндегі қаражат, ғылыми жобаларды қолдау, инвестициялар және тыйым салынбаған өзге де көздер есебінен қаржыландырылады», - деп жазылған бұйрықта. Филиалдар өз қаражаты немесе өзге де қолдау көздері есебінен студенттерге грант, стипендия мен басқа да төлемдер жасайды. Abai.kz
